సరదాగా వెళ్లి ఢీకొనవు! - EENADU
ప్రశ్న: చిన్న చప్పుడు చేస్తేనే పక్షులు ఎగిరిపోతాయి కదా! మరి ఆకాశంలో విమానాలు అంతగా శబ్దం చేస్తున్నా.. పక్షులు వాటికి ఎదురు వెళ్తాయి.. ఎందుకని?
సాధారణ పరిస్థితుల్లో పక్షులు నేల మీదో, చెట్టు కొమ్మ మీదో ఏవో తింటున్నప్పుడు.. మనం శబ్దం చేస్తే భయపడి ఎగిరిపోతాయి. చప్పుడు విన్న తర్వాత భయపడి ఎగిరిపోవడానికి పక్షులకు సరిపడినంత కాలవ్యవధి ఉంటుంది. చప్పుడు విన్న తర్వాత అక్కడే ఉండాలా? ఎగిరిపోవాలా? అని నిర్ణయించుకునేంత సమయం ఉంటుంది. కానీ, ఆకాశంలో ఎగిరే విమానం ఎంత శబ్దం చేసినా.. ఎగిరే పక్షులు వాటి వైపు సరదా కోసమని వెళ్లవు. అవి ఆ శబ్దం నుంచి తేరుకునే లోపుగానే.. అతి వేగంగా వస్తున్న విమానాలు వాటిని చేరుకుంటాయి. ఒక్క మాటలో చెప్పాలంటే.. విమానాలకు ఎదురుగా పక్షులు రావు. ఎగిరే పక్షులనే అతివేగంగా విమానాలు ఢీ కొంటాయి. విమానాలకు పక్షులు తగిలే పరిస్థితులు చాలా అరుదు. ఎందుకంటే విమానాలు ప్రయాణించేంత ఎత్తులో పక్షులు ఎగరవు. అవి కొంచెం కిందే ఎగురుతుంటాయి.
saradaagaa velli dheekonavu! - EENADU
prasna: chinna chappudu chestene pakshulu egiripotaayi kada! mari aakaasamlo vimaanaalu antagaa sabdam chestunna.. pakshulu vaatiki eduru veltaayi.. endukani?
saadhaarana paristhitullo pakshulu neela meedho, chettu komma meedho evo tintunnappudu.. manam sabdam cheste bhayapadi egiripotaayi. chappudu vinna tarvaata bhayapadi egiripovadaaniki pakshulaku saripadinanta kaalavyavadhi untundi. chappudu vinna tarvaata akkade undala? egiripovala? ani nirnayinchukunenta samayam untundi. cony, aakaasamlo egire vimanam entha sabdam chesina.. egire pakshulu vaati vaipu sarada kosamani vellavu. avi aa sabdam nunchi terukune lopugaane.. athi vegamgaa vastunna vimaanaalu vaatini cherukuntayi. okka maatalo cheppalante.. vimaanaalaku edurugaa pakshulu raavu. egire pakshulane ativegamgaa vimaanaalu dhee kontayi. vimaanaalaku pakshulu tagile paristhitulu chala arudu. endukante vimaanaalu prayaaninchaenta ettulo pakshulu egaravu. avi konchem kinde egurutuntaayi.